MetaPWR Recharge erdei szamóca ízben - doTERRA

2026-03-23T12:53:11+01:00

Price: 24255.00

Táplálékkiegészítő magnéziummal, növényi összetevőkkel, egyéb ásványi anyagokkal és édesítőszerekkel

A MetaPWR Recharge italport elektrolitok, növényi kivonatok és ásványi anyagok exkluzív keveréke alkotja, amely sejtszinten segíti elő a tartós hidratáltságot. Ginszeng és egy egyedülálló, többféle tengeri ásványi anyagot is tartalmazó komplex hozzáadásával készül. A csak Izlandon és Írországban fellelhető, ritka vörös algából kinyert komplex olyan esszenciális nyomelemeket nyújt, amelyeket az alga fejlődése során a tengerből választ ki. Ez az összetétel optimális együttműködést teremt a víz és a sejtek között, aminek köszönhetően a hidratáció erőfeszítés nélkül valósul meg. Folyékony formában gyorsan elkeveredik a vízzel, és kényelmes, azonnali hidratációt biztosít.

Mi van benne?

MetaPWR™: A MetaPWR esszenciálisolaj-keveréket úgy állítottuk össze, hogy támogassa a fokozott vitalitásra, a jobb táplálkozási döntésekre és a jóllét fenntartására összpontosító életstílust. A doTERRA klinikai és orvosi kutatói által kidolgozott Meta PWR keverék a különleges és kiegyensúlyozott arányban adagolt CPTG™ minősítésű grépfrút, citrom, borsmenta, gyömbér és fahéj esszenciális olajokból áll össze. A citrusos, mentás és fűszeres olajok elegyítése teszi a Meta PWR-t hatásos ételízesítővé, amely segít kielégíteni az édesség utáni sóvárgást.

Grépfrút: Az angol „grapefruit” elnevezés a „grapes”-hez, azaz a szőlőhöz hasonlóan fürtökben termő gyümölcsre utal. A fanyar, kesernyés ízéről ismert grépfrút egy örökzöld citrusfa gömbölyded, narancs- és citromsárgás termése. A grépfrút esszenciális olajat a gyümölcs héjának külső rétegéből vonják ki, és számos használati módja és előnyös tulajdonsága, valamint frissítő aromája és karakteres íze miatt is becsülik.

Citrom: A dōTERRA egyik legközkedveltebb esszenciális olajának, a citromnak számos jótékony hatása és használati módja létezik. Gyakran alkalmazzák a gasztronómiában is, különböző desszertek és főételek ízeinek a kihangsúlyozásához. A citrom esszenciális olaj aromája felemel és energizál.

Borsmenta: Töretlenül a dōTERRA egyik legnépszerűbb termékeként a borsmenta egy olyan olaj, amely mindig jó, ha kéznél van. A borsmenta esszenciális olaj frissítő, mentás ízt ad a desszerteknek, italoknak, smoothie-knak, sőt akár a sós-fűszeres jellegű ételeknek is. A magas mentoltartalom – amely a dōTERRA borsmentaolajában is megtalálható – teszi a legjobb minőségű borsmentaolajokat egyedülállóvá a piacon elérhető többi termék sorában. A szájhigiénia elősegítése érdekében a borsmenta esszenciális olajat fogkrémekben és rágógumikban is gyakran használják.

Gyömbér: A Madagaszkárról beszerzett dōTERRA gyömbér esszenciális olajat a növény friss rizómájából állítják elő, amely a gyömbér gyökérzetben folytatódó, föld alatti, módosult szára. Az ázsiai ételek kiemelt összetevőjeként ismert gyömbér konyhai fűszerként csípős, aromás ízt kínál. A nyugati hagyományok szerint inkább édességekhez, úgymint mézeskalácshoz vagy gyömbéres kekszekhez használják.

Fahéj: A fahéj édes, fűszeres aromája a világon mindenütt nagy népszerűségnek örvend. Egy trópusi, örökzöld fából nyerik, amely akár 14 méter magasra is megnő, kérge, levelei és virágai pedig igen magas illatanyag-tartalommal rendelkeznek. Habár a fahéj elsődlegesen a kulináris használati módok terén rendelkezik nagy múlttal, a belőle nyert esszenciális olaj valójában meglepően sokoldalú felhasználással kecsegtet. A fahéjat gyakran használják szájvizek és rágógumik ízesítéséhez.

Teljes összetevőlista

Víz, savasságszabályozó (citromsav), kálium-klorid, magnézium-klorid, emulgeálószer (glicerol), sűrítőanyag (gumiarábikum), kalcium-laktát, nátrium-klorid, édesítőszer (steviából nyert szteviol-glikozidok), magnézium-szulfát, aroma (kókuszlé [Cocos nucifera]), baobab (Adansonia digitata) termésének kivonata, citromsav magnéziumsói, Lithothamnium calcareum algae, természetes aroma, Panax ginseng C. A. Meyer gyökérkivonata, sűrítőanyag (xantángumi), emulgeálószer (napraforgólecitin), grépfrút (Citrus paradisi) héjából kinyert esszenciális olaj, citrom (Citrus limon) héjából kinyert esszenciális olaj, színezőanyag (béta-karotin), borsmenta (Mentha piperita) föld feletti részeiből nyert esszenciális olaj, aroma (gyömbér [Zingiber officinale] gyökeréből kivont esszenciális olaj), nátrium-molibdát, aroma (fahéjból [Cinnamomum zeylanicum] nyert olaj).

Kókuszt tartalmaz.

Folyékony vitalitás

A MetaPWR Recharge rendeltetése nem csupán a szomjoltás; sportolóknak készült. Igyekezzen akár a fitnesz lelkes művelőjeként a teljesítménye csúcsát, akár az egész napon át tartó hidratáltságot elérni, a MetaPWR Recharge segít, hogy a víz és a teste közötti zavartalan együttműködés létrejöhessen, a hidratáció pedig erőfeszítés nélkül megvalósulhasson.

Használati módok

Alkalmazza naponta, teljes értékű élelmiszereket biztosító étrend és rendszeres testmozgás mellett a kívánt eredmények elérése érdekében.

Szedje a MetaPWR™ rendszer többi tagjával együtt, és élje életét ereje teljében.

Használat előtt olvasson el minden óvintézkedést és figyelmeztetést.

Használati utasítás

Rázza fel a tasakot a készítmény aktiválásához. Öntse a folyékony koncentrátumot 470 ml hideg vízbe, és már fogyaszthatja is!

Figyelmeztetés

Gyermekektől elzárva tárolandó. Ne lépje túl a javasolt napi adagot. A táplálékkiegészítők nem helyettesíthetik a változatos és kiegyensúlyozott étrendet, valamint az egészséges életmódot. Terhesség, szoptatás és diagnosztizált betegségek esetén használat előtt konzultáljon orvosával. Hűvös, száraz helyen tartandó.